
Da li mi je dozvoljeno kupovati ocu listiće lutrije?


* 
* 
* 
* 
* 
* 
* 

 
Da li mi je dozvoljeno kupovati ocu listiće lutrije?

Dužnost je roditeljima uvijek iskazivati poštovanje, slušati ih, pokoravati im se i činiti im dobročinstvo, pa makar oni bili i nevjernici, osim onda kada od nas budu tražili da prekršimo jasne granice Allahovog šerijata i učinimo ono što je zabranjeno!


S obzirom na to da je uplata listića lutrije (kladionica i “bingo” listići) ima status zabranjenog, ***[haram](https://pitajucene.com/search/haram/questions/ "Pretraži pitanja o haramu")*** djela, jer je to kocka, krađa i bespravna otimačina ljudskog imetka i sl., nije ti dozvoljeno da na bilo koji način budeš saučesnik u očevom grijehu, jer je Uzvišeni kazao: “Jedni drugima pomažite u dobročinstvu i bogobojaznosti, a ne sudjelujte u grijehu i neprijateljstvu; i bojte se Allaha, jer Allah strašno kažnjava.” (El-Maida, 2) Pokušaj da na najljepši način, probranim riječima i napriličnijom metodom uvjeriš svoga oca da je to neprilično djelo muslimanu, da se njime iskazuje neposlušnost prema Uzvišenom, te da upravo takvo njegovo rasipanje imetka može biti razlog iskušenja siromaštvom i umanjenja bereketa u porodičnoj imovini. Allah najbolje zna!


Odgovorio: ***[Smail L. Handžić](https://pitajucene.com/search/Smail+L.+Hand%C5%BEi%C4%87/answers/ "Pretražite odgovore od Smail L. Handžić")***


